През изминалото денонощие на територията, обслужвана от ОДМВР – Стара Загора, е образувано едно бързо производство. Регистрирани са три престъпления. Настъпило е ПТП с пострадал пешеходец.
На 30.08.2018 г. от служители на РУ – Чирпан са извършени процесуално-следствени действия – претърсване и изземване, в дома на 67-годишен мъж от с. Братя Даскалови, обл. Стара Загора, при които същият е предал доброволно незаконно притежавани самоделна гладкоцевна пушка, револвер и боеприпаси. Образувано е бързо производство за престъпление по чл. 339, ал.1 от НК.
На 29.08.2018 г. в Първо РУ – Стара Загора се явил 57-годишен мъж, който заявил, че за времето от 16.15 ч. на 24.08.2018 г. до 21.00 на 26.08.2018 г., от къща в с. Васил Левски, общ Опан, е извършена кражба на 3 моторни триона на обща стойност 1 660 лв., сумата от 350 лв., хранителни продукти и други вещи. Образувано е досъдебно производство по чл.195 от НК.
На 30.08.2018 г. в Първо РУ – Стара Загора е получено съобщение, че за времето от 21:00 ч. на 29.08.2018 г. до 10:00 ч. на 30.08.2018 г. са срязани двете леви гуми на л.а. „Митсубиши“, собственост на 57-годишен мъж. Автомобилът е бил паркиран в гр. Стара Загора, на ул. „Стефан Караджа“. Образувано досъдебно производство по чл.216 от НК.
На 30.08.18 г., в 01:50 ч., във Второ РУ – Стара Загора е получено съобщение за горящ л. а. „Ауди А4“, намиращ се на паркинг в гр. Стара Загора, на ъгъла на ул. „Цар Калоян“ и ул. „Майор Т. Кавалджиев“. На място е установено, че автомобилът е собственост на 41-годишен мъж от гр. Стара Загора. В резултат на пожара са изгорели частично предният капак, предните десни калник и подкалник и пластмасата под чистачките.
Причините за възникване на пожара са в процес на установяване. Образувано е досъдебно производство за престъпление по чл. 330, ал.1 от НК.
На 30.08.2018 г., около 20:40 ч., в гр. Стара Загора, по ул.“Христо Ботев“ се е движил л.а. „Форд Мондео“, управляван от 56-годишен мъж от гр. Стара Загора. Западно от кръстовището с ул. „Гео Милев“ автомобилът блъснал пресичаща ул. „Христо Ботев“ 72-годишна пешеходка. Жената е прегледана в УМБАЛ – Стара Загора, при което е установено, че в резултат на удара е получила травма на главата, контузии на дясното рамо и на лявата подбедрица и счупване на дясната раменна кост. Настанена е за лечение, без опасност за живота. Водачът на автомобила е тестван за употреба на алкохол с техническо средство, което е отчело концентрация от 0,17 промила алкохол в издишания въздух. Образувано е досъдебно производство за престъпление по чл.343, ал.1, буква „б“ от НК.
предишна статияБронзови Арт рози откриват в събота
Следваща статияОтново вземат проби на асфалта край Своге